Referitor la viitorul mod de impozitare a salariilor avem doar speculații bazate pe declarațiile date de domnul ministru de Finanțe, Ionuț Mișa, sau ale ministrului Muncii, Lia Olguța Vasilescu.  Propun să facem un scurt exercițiu, să vedem cam care ar fi efectele acestor modificări legislative despre care se vorbește atât de mult în ultima vreme.  Ultima știre apărută a fost declarația domnului ministru de Finanțe, Ionuț Mișa, cu privire, pe de o parte, la trecerea contribuțiilor sociale ale angajatorului din sarcina acestuia în sarcina angajatului și, pe de altă parte, la acea lege temporară ce ar forța angajatorul să păstreze un „anumit nivel al salariului brut“.